**ZAKON**

**O DOPUNAMA ZAKONA O ZADUŽIVANJU, DUGU I GARANCIJAMA REPUBLIKE SRPSKE**

Član 1.

U Zakonu o zaduživanju, dugu i garancijama Republike Srpske („Službeni glasnik Republike Srpske“, br. 71/12, 52/14 i 114/17) u članu 42. ispred riječi: „Garancije“ dodaje se broj 1 u obostranoj zagradi, a poslije stava 1. dodaju se novi st. 2. i 3, koji glase:

„(2) Izuzetno od stava 1. ovog člana, garancije Republike Srpske mogu se izdati i za garantovanje obaveza nastalih zaduženjem po osnovu emisije dugoročnih dužničkih hartija od vrijednosti javnih preduzeća za projekte od posebnog značaja za Republiku Srpsku.

(3) Sve odredbe ovog zakona koje se odnose na korisnike kredita i zajmoprimce za čija zaduženja se izdaju garancije Republike Srpske shodno se primjenjuju i na emitente dugoročnih dužničkih hartija od vrijednosti iz stava 2. ovog člana.“

Član 2.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021- 1129/20 PREDSJEDNIK

Datum:17. decembar 2020. godine NARODNE SKUPŠTINE

Nedeljko Čubrilović